Nederland: Snert – Fredriks suppekjøkken
Da jeg gjennomførte alfabetsuppeprosjektet i 2015 var jeg nære ved å lage den nederlandske ertesuppen snert. Kombinasjonen av svineknoke, bacon og pølser var noe jeg følte jeg måtte prøve. Godt var det, for snert var en veldig smakfull ertesuppe.
Snert skal tradisjonelt lages med tørre erter, men jeg tok en snarvei og brukte frosne. Suppen bør helst kokes til den er veldig tykk. Det sies at en skje bør kunne stå oppreist i suppeskålen når den er perfekt.
250 g grønne splitterter
1 røkt pølse
Kutt bacon i små biter. Kok opp erter, svineknoke og bacon i 2 liter vann. Fjern skummet som kommer til overflaten. Hell av vannet, skyll kjøtt og erter, og tilsett 2 liter vann igjen. Kok opp.
Kutt sellerirot, potet og gulrot i terninger. Skjær løk, purre og selleristenger i skiver. Sleng sellerirot, potet, gulrot, løk og purre i gryten. Kok opp og la det surre til ertene begynner å brytes opp. Dette tar minst 1,5 timer.
Fjern svineknoken fra gryten. Fjern bein og fett, og kutt den i små biter. Sleng kjøttet tilbake i gryten sammen med pølse og selleristengene.
La det koke i 20 minutter, fjern pølsen og del den i skiver. Server i suppeskål med et par pølseskiver.